pythainlp/thai_wikipedia_clean_20230101 huggingface dataset:
เรื่องเล่าของเนโกมาตะ แตกต่างกันไปตามแต่ละพื้นที่ บ้างก็เชื่อว่าเนโกมาตะจะกินแม้กระทั่งเจ้านายของตัวเอง และการที่ทิ้งแมวไว้กับศพเป็นเรื่องที่เสี่ยงมาก เพราะมันอาจจะปลุกศพให้คืนชีพ และควบคุมศพได้ แต่ขณะเดียวกันก็มีเรื่องที่เล่าถึงเนโกมาตะซึ่งหลงรักเจ้านายของตน และแปลงร่างเป็นสาวงามเพื่อใช้ชีวิตด้วย
ด่านมะขามเตี้ย เป็นอำเภอหนึ่งในจังหวัดกาญจนบุรี
อำเภอด่านมะขามเตี้ย ตั้งอยู่ทางทิศใต้ของจังหวัด มีอาณาเขตติดต่อกับอำเภอข้างเคียง ดังนี้
ท้องที่อำเภอด่านมะขามเตี้ยนั้นแต่เดิมเป็นส่วนหนึ่งของอำเภอเมืองกาญจนบุรี ต่อมาทางการจึงได้แบ่งพื้นที่ 3 ตำบลออกจากอำเภอเมืองกาญจนบุรี (ตำบลด่านมะขามเตี้ย กลอนโต และจรเข้เผือก) มาตั้งเป็น กิ่งอำเภอด่านมะขามเตี้ย ตามประกาศกระทรวงมหาดไทยลงวันที่ 13 กุมภาพันธ์ พ.ศ. 2533 มีผลบังคับตั้งแต่วันที่ 1 เมษายน ปีเดียวกัน
และต่อมาจึงได้มีพระราชกฤษฎีกาลงวันที่ 8 สิงหาคม พ.ศ. 2538 ให้ยกฐานะเป็น อำเภอด่านมะขามเตี้ย มีผลในวันที่ 8 กันยายน พ.ศ. 2538 จากนั้นมาจึงได้มีฐานะเป็นอำเภอจวบจนถึงปัจจุบัน
อำเภอด่านมะขามเตี้ยแบ่งเขตการปกครองย่อยออกเป็น 4 ตำบล 41 หมู่บ้าน ได้แก่
ท้องที่อำเภอด่านมะขามเตี้ยประกอบด้วยองค์กรปกครองส่วนท้องถิ่น 5 แห่ง ได้แก่
วรเวช ดานุวงศ์ (เกิด 16 พฤษภาคม พ.ศ. 2527) ชื่อเล่น แดน เป็นนักร้อง นักแสดง ผู้กำกับภาพยนตร์ชาวไทย และเป็นอดีตสมาชิกวงบอยแบนด์ ดีทูบี สังกัดอาร์เอส
วรเวช ดานุวงศ์เกิดเมื่อวันที่ 16 พฤษภาคม พ.ศ. 2527 เป็นลูกคนสุดท้องของครอบครัว โดยมีพี่ชาย 1 คน ชื่อว่า วรุตม์ ดานุวงศ์ เข้ารับการศึกษาระดับปฐมวัยและประถมศึกษาจากโรงเรียนอนุบาลสุพรรณบุรี ระดับมัธยมศึกษาตอนต้น โรงเรียนกรรณสูตศึกษาลัย ระดับมัธยมศึกษาตอนปลาย โรงเรียนบดินทรเดชา (สิงห์ สิงหเสนี) จบระดับปริญญาตรี มหาวิทยาลัยรังสิต ปทุมธานี แล้วจบการศึกษาหลักสูตร Diploma in Audio Engineering จากสถาบัน SAE ประเทศไทย
ออกอัลบั้มบอยแบนด์และดูโอ้.
แดนเริ่มเข้าสู่วงการบันเทิง จากการประกวดร้องเพลงในโครงการ "พานาโซนิค สตาร์ ชาเลนจ์" ในปี พ.ศ. 2543 ได้ตำแหน่งรองชนะเลิศอันดับ 2 ในการแข่งขันระดับประเทศ (อันดับที่ 3 ของประเทศ) และได้เซ็นสัญญาเป็นศิลปินในสังกัด อาร์เอส โปรโมชั่น ต่อมาไม่นาน แดน ก็ถูกชวนให้มาร้องเพลงประกอบโฆษณาเป๊ปซี่ ซึ่งในช่วงเวลานั้น ค่ายอาร์เอสกำลังคัดสรรเด็กหนุ่มมาฟอร์มทีมบอยแบนด์กลุ่มใหม่ จนได้กลายมาเป็นส่วนหนึ่งของดีทูบี ต่อมาในปี พ.ศ. 2544 ได้ออกอัลบั้มเพลง ร่วมกับ บิ๊ก-อภิเชษฐ์ กิตติกรเจริญ และ บีม-กวี ตันจรารักษ์ ในนามวง "ดีทูบี (D2B)" โดยมีผลงานออกมาหลายอัลบั้ม ซึ่งประสบความสำเร็จอย่างมากและรวดเร็ว โดยดีทูบีได้รับรางวัลสูงสุดคือ รางวัลศิลปินกลุ่มยอดนิยม จาก "MTV Asia Award 2003" จนกระทั่งในช่วงกลางปี พ.ศ. 2546 "บิ๊ก" หนึ่งในสมาชิกวงดีทูบี ประสบอุบัติเหตุทางรถยนต์จนเป็นเจ้าชายนิทรา วงดีทูบีจึงได้ถูกยุบลง ต่อมา ในปี พ.ศ. 2548 แดน และ บีม ได้ออกผลงานเพลงในนามนักร้องดูโอ "แดน-บีม" โดยมีผลงานอัลบั้มเพลงออกมา 4 ชุด โดยอัลบั้มสุดท้ายก่อนที่จะแยกกัน คือ อัลบั้มพิเศษ DB2B ซึ่งรายได้จากการจำหน่ายอัลบั้มนี้ นำไปมอบให้ครอบครัว "กิตติกรเจริญ" ภายหลังเมื่อสัญญากับสังกัดอาร์เอสสิ้นสุดลง ในช่วงปลายปี พ.ศ. 2551 แดน จึงได้ย้ายมาเป็นศิลปินในสังกัดค่ายโซนี่ มิวสิก โดยเซ็นสัญญาเป็นเวลา 5 ปี
หลังจากสิ้นสุดสัญญาค่ายอาร์เอส.
จากนั้นก็มีผลงานอัลบั้มเพลงในฐานะศิลปินเดี่ยวครั้งแรก คือ อัลบั้มบลู ตลอดระยะเวลาเกือบ 5 ปีภายใต้สังกัด บีอีซี-เทโร มิวสิค (โซนี่ มิวสิก) แดนมีผลงานอัลบั้มเต็ม 2 อัลบั้ม คือ BLUE และ SOLO MOTION และมีอัลบั้มพิเศษ รวมเพลงพิเศษ เพลงประกอบละครและภาพยนตร์ต่างๆอีก 1 อัลบั้ม คือ อัลบั้ม DAN FEVER ในปีสุดท้ายของสัญญา พ.ศ. 2556 เมื่อใกล้ครบกำหนดสัญญา แดน ได้เลือกที่จะพักงานในวงการบันเทิง โดยการเดินทางไปเรียนภาษาอังกฤษและดนตรี (กีต้าร์) ที่เมือง Oxford สหราชอาณาจักร เป็นเวลา 6 เดือน เพื่อพักผ่อนและดูแลสุขภาพ ปลายเดือน มกราคม พ.ศ. 2557 แดน ได้เดินทางกลับจากอังกฤษหลังจบคอร์สเรียน และมีผลงานเพลง Single ใหม่คือ เพลง "เรื่องเล่าเหงาๆ" โดยทาง บีอีซี-เทโร มิวสิค เป็นผู้จัดจำหน่ายเช่นเดิม แม้จะพ้นระยะสัญญาไปแล้วและมิได้เซ็นสัญญาใหม่ก็ตาม ซึ่งเขานั้นยังเป็นแฟนบอลของทีมนิวคาสเซิล ยูไนเต็ด
ปัจจุบันได้สมรสกับ อังศุมาลิน สิรภัทรศักดิ์เมธา เมื่อวันที่ 2 พฤศจิกายน พ.ศ. 2565 ณ วัดราชบพิธสถิตมหาสีมารามราชวรวิหาร
ผลงานอัลบั้มเพลงในฐานะนักร้องกลุ่ม ดีทูบี (D2B).
ผลงานในฐานะนักร้องกลุ่มบอยแบนด์ ดีทูบี ภายใต้สังกัด อาร์เอส ตั้งแต่ ปี พ.ศ. 2544 - 2547 มีดังนี้
ผลงานอัลบั้มเพลงในฐานะนักร้องคู่ แดน-บีม (Dan &amp; Beam).
ผลงานในฐานะนักร้องคู่ดูโอ แดน-บีม ภายใต้สังกัด อะบอริจิ้นท์ ในเครือ อาร์เอส ตั้งแต่ ปี พ.ศ. 2548 - 2550 มีดังนี้
ผลงานอัลบั้มเพลงในฐานะศิลปินเดี่ยว.
ผลงานเพลงในฐานะศิลปินเดี่ยว ภายใต้สังกัด โซนี่ มิวสิก มีดังนี้
ผลงานเบื้องหลัง.
เบื้องหลังการทำมิวสิกวิดีโอ.
- "พอ" สล็อต แมชชีน (2555) Mv.พอ (Official Ost.คืนวันเสาร์ฯ)
- "เรื่องจริง" ซิน ซิงกูล่าร์ (2555) Mv.เรื่องจริง - Sin Singular (Official Ost.คืนวันเสาร์)
- "Breathe" Sobic (2555) MV.Breathe (Ost.คืนวันเสาร์ถึงเช้าวันจันทร์)
- "ฤดูที่ฉันเหงา" คิว Flure เรียบเรียง - เปียโน โต๋ ศักดิ์สิทธิ์ (2556) MV.ฤดูที่ฉันเหงา-Ost.ภาพยนตร์ฤดูที่ฉันเหงา
กลุ่มโรงเรียนนวมินทราชูทิศ 5 ภูมิภาค
กลุ่มโรงเรียนเฉลิมพระเกียรตินวมินทราชูทิศ 5 ภูมิภาค เป็นโรงเรียนสหศึกษาสังกัดกองการมัธยมศึกษา กรมสามัญศึกษา กระทรวงศึกษาธิการ ได้ประกาศจัดตั้งขึ้นตามภูมิภาคต่าง ๆ 5 ภูมิภาค 5 โรงเรียน เพื่อเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม 2530 โดยเริ่มประกาศจัดตั้งเมื่อปี พ.ศ. 2528 ใช้ชื่อว่า "โรงเรียนนวมราชูทิศ" จำนวน 3 โรงเรียน ดังนี้
ต่อมาในวันที่ 14 สิงหาคม ปีเดียวกัน กระทรวงศึกษาธิการเห็นสมควรให้เปลี่ยนชื่อโรงเรียนทั้ง 3 โรงเรียน เพื่อความสมบูรณ์และความไพเราะในเชิงอักษรศาสตร์ โดยอาศัยอำนาจตามข้อความในข้อ 23 แห่งประกาศของคณะปฏิวัติฉบับที่ 216 ลงวันที่ 29 กันยายน พ.ศ. 2515 จึงทำให้ทั้ง 3 โรงเรียนเปลี่ยนชื่อเป็น "โรงเรียนนวมินทราชูทิศ" ดังนี้
ปี พ.ศ. 2529 กระทรวงศึกษาธิการประกาศจัดตั้งโรงเรียนในโครงการเฉลิมพระเกียรติฯ เพิ่มอีก 2 โรงเรียน คือ
1. โรงเรียนนวมินทราชูทิศ มัชฌิม จังหวัดนครสวรรค์ เมื่อวันที่ 31 มีนาคม
2. โรงเรียนนวมินทราชูทิศ พายัพ จังหวัดเชียงใหม่ เมื่อวันที่ 1 สิงหาคม
กลุ่มโรงเรียนเฉลิมพระเกียรตินวมินทราชูทิศ 5 ภูมิภาค ได้รับพระราชทานพระบรมราชานุญาตให้อัญเชิญพระมหาพิชัยมงกุฎครอบอุณาโลม รองรับด้วยโมลี 2 ชั้น มีชื่อโรงเรียนอยู่ภายใน เป็นตราสัญลักษณ์ประจำโรงเรียนและเข็มตราสัญลักษณ์ประดับอกเสื้อนักเรียน เมื่อวันที่ 29 ธันวาคม พ.ศ. 2535 และกลุ่มโรงเรียนเฉลิมพระเกียรตินวมินทราชูทิศ ทั้ง 5 ภูมิภาค ร่วมกันกำหนดสัญลักษณ์อื่น ๆ ประจำโรงเรียนเหมือนกันทั้ง 5 โรงเรียน ดังนี้
1. สีประจำโรงเรียน สีน้ำเงิน – เหลือง
สีน้ำเงิน หมายถึง สถาบันพระมหากษัตริย์
สีเหลือง หมายถึง สีประจำวันจันทร์ อันเป็นวันคล้ายวันพระราชสมภพของพระบาทสมเด็จพระมหาภูมิพลอดุลยเดชมหาราช บรมนาถบพิตร
2. คำขวัญประจำโรงเรียน รักษ์ศักดิ์ศรี มีคุณธรรม นำวิชาการ สืบสานงานพระราชดำริ
3. ปรัชญาประจำโรงเรียน ความรู้คู่คุณธรรม
4. ปณิธานประจำโรงเรียน นวมินทราชูทิศ น้อมจิตพลีเพื่อในหลวง
5. ต้นไม้ประจำโรงเรียน ต้นราชพฤกษ์
6. เพลงประจำโรงเรียน เพลงมาร์ชนวมินท์ และ เพลงร่มราชพฤกษ์
ความหมายของชื่อและสัญลักษณ์ต่าง ๆของโรงเรียน.
ชื่อ โรงเรียนนวมินทราชูทิศ
ความหมาย โรงเรียนที่สร้างขึ้นเพื่อถวายเป็นพระราชกุศลแด่พระบาทสมเด็จพระมหาภูมิพลอดุลยเดชมหาราช บรมนาถบพิตร
ที่มาของชื่อ “นวมินทราชูทิศ”
นวมินทราชูทิศ ประกอบด้วยคำดังต่อไปนี้
1. นวม (นะ - วะ - มะ) เป็นคำบาลี
แปลว่า ที่ 9
2. อินท (อิน - ทะ) เป็นคำบาลี
แปลว่า ผู้เป็นใหญ่
3. ราชา (รา - ชา) เป็นคำบาลี, สันสกฤต
แปลว่า พระเจ้าแผ่นดิน
4. อุททิศย (อุด - ทิด - สะ - ยะ) เป็นคำสันสกฤต
แปลว่า ทำเพื่อ , สละให้โดยเจาะจง
การประกอบคำ
1. นวม + อินท
สมาสแบบมีสนธิภายในคำ เป็น นวมินท
2. ราชา + อุทิศ
สมาสแบบมีสนธิภายในคำ เป็น ราชูทิศ
3. นวมินท + ราชูทิศ
สมาสแบบไม่มีสนธิภายในคำ เป็นนวมินทราชูทิศ
แปลว่า อุทิศให้พระเจ้าแผ่นดินผู้ยิ่งใหญ่องค์ที่ 9
โปรดเกล้าฯ ให้พระราชทานตราพระมหาพิชัยมงกุฎครอบอุณาโลม รองรับด้วยโมลี 2 ชั้น มีชื่อโรงเรียนอยู่ภายใน เป็นตราสัญลักษณ์ประจำกลุ่มโรงเรียนนวมินทราชูทิศ 5 ภูมิภาค
ค.ศ. 1170
ปฏิทินฮิบรู
ที่พักสงฆ์บ้านบ่อพระ
แดน ดีทูบี
โรมิโอ × จูเลียต
โรมิโอ × จูเลียต  เป็นอนิเมะฉายทางโทรทัศน์ โดยอาศัยเค้าโครงจากบทละครเรื่องโรมีโอและจูเลียต ของวิลเลียม เชกสเปียร์ เริ่มฉายตอนแรกวันที่ 4 เมษายน 2550 และฉายจบวันที่ 26 กันยายน 2550 มีทั้งหมด 24 ตอน
ในยามค่ำคืนวันหนึ่งที่ลมพายุพัดกระหน่ำ ณ นครลอยฟ้าเนโอเวโรนา ผู้นำแห่งตระกูลมองตากิวได้ทำการยึดอำนาจจากคาปูเล็ตเจ้าเมืองเดิมและสังหารล้างตระกูล เหลือเพียงจูเลียตบุตรีวัยเด็กเท่านั้นที่หนีรอดไปได้พร้อมกับข้ารับใช้จำนวนหนึ่ง สิบสี่ปีต่อมา จูเลียตที่ปลอมตัวเป็นชายมาตลอดก็จำเป็นจะต้องทำการเข้ายึดตำแหน่งเจ้าเมืองกลับคืน และมอบอำนาจให้แก่ประชาชนชาวเนโอเวโรนาทุกคน แต่เรื่องที่ไม่คาดคิดคือ จูเลียตพบรักกับโรมิโอบุตรชายของศัตรูอย่างมองตากิว มีเพียงโชคชะตาอันน่าเศร้าเท่านั้นที่รอคอยพวกเขาอยู่
มองตากิว.
สงบสุขในช่วงเวลาสั้นๆ ก่อนที่จะถูกจับในที่สุด
ดนตรีประกอบทั้งเรื่องถูกประพันธุ์โดยฮิโตชิ ซากิโมโตถูกแสดงโดย
โรมิโอ x จูเลียตในแบบอื่นๆ.
โรมิโอ x จูเลียตฉบับหนังสือการ์ตูนตีพิมพ์ลงในอะสุกะรายเดือนของสำนักพิมพ์คาโดะคะวะ ตั้งแต่วันที่ 24 มีนาคม พ.ศ. 2550
โรมิโอ x จูเลียต ฉบับนิยายใช้ชื่อว่า "โรมิโอ x จูเลียต อะคะคิ อุนเม โนะ เดะไอ"  ออกวางจำหน่ายเมื่อวันที่ 1 กันยายน พ.ศ. 2550 โดยคาโดคาวะบีนส์บุงโกะ ในเครือสำนักพิมพ์คาโดคาวะ
โรมิโอ x จูเลียตในรูปแบบเน็ตเรดิโอ เริ่มต้นตั้งแต่วันที่ 13 เมษายน พ.ศ. 2550 โดยมีชื่อเรียกว่า "โรมิจูลิเรดิโอ"  โดยมีนักพากย์ผู้ให้เสียงเป็นจูเลียต คุณฟุมิเอะ มิซุซาวะ และผู้ให้เสียงเป็นคอร์เดเลีย คุณมิยุ มัทซึกิ เป็นผู้ดำเนินรายการ
โรมิโอ x จูเลียต(การ์ตูน)
ชารัง คิว
กวี ตันจรารักษ์ (เกิด 18 พฤษภาคม พ.ศ. 2523) เป็นนักร้องและนักแสดงชาวไทย อดีตสมาชิกวงบอยแบนด์ ดีทูบี สังกัดอาร์เอส ปัจจุบันเป็นศิลปินอิสระ และนักแสดงอิสระ
"กวี ตันจรารักษ์" หรือ "บีม" เกิดเมื่อวันที่ 18 พฤษภาคม พ.ศ. 2523 เดิมชื่อว่า "ระวี" มีความหมายว่า ยามบ่าย ตามเวลาเกิด ก่อนที่จะเปลี่ยนเมื่อเข้าศึกษาในระดับมัธยมศึกษา เป็นบุตรของนายวีระศักดิ์และนางเกตน์นิภา ตันจรารักษ์ มีพี่น้องทั้งหมด 4 คน (ชาย 3 คน และหญิง 1 คน) โดยบีมเป็นพี่คนโต น้องสาวของบีม คือ บัว สโรชา ตันจรารักษ์ เป็นนักร้องและนักแสดงเหมือนพี่ชาย เข้ารับการศึกษาระดับปฐมวัยจากโรงเรียนอนุบาลธนสมบูรณ์วิทยา ระดับประถมศึกษาจากโรงเรียนอัสสัมชัญสมุทรปราการ ระดับมัธยมศึกษาตอนต้นจากโรงเรียนราชวินิตบางแก้ว ระดับประกาศนียบัตรวิชาชีพ หรือ ปวช.จากโรงเรียนเตรียมวิศวกรรมศาสตร์ ไทย-เยอรมัน วิทยาลัยเทคโนโลยีอุตสาหกรรม แห่งมหาวิทยาลัยเทคโนโลยีพระจอมเกล้าพระนครเหนือ กรุงเทพมหานคร จบระดับปริญญาตรี วิศวกรรมศาสตรบัณฑิต สาขาวิศวกรรมเครื่องกล จากคณะวิศวกรรมศาสตร์ จุฬาลงกรณ์มหาวิทยาลัย แล้วศึกษาด้านภาษาอังกฤษ Queensland College Of English (QCE) 6 เดือน ออสเตรเลีย และจบระดับปริญญาโท บริหารธุรกิจมหาบัณฑิต หลักสูตร MBA English Program จากคณะพาณิชยศาสตร์และการบัญชี จุฬาลงกรณ์มหาวิทยาลัย
เข้าสู่วงการและออกอัลบั้มบอยแบนด์.
บีมเริ่มเข้าสู่วงการบันเทิงจากงานถ่ายแบบและโฆษณาขณะเรียนอยู่จุฬาลงกรณ์มหาวิทยาลัยชั้นปีที่ 2 แล้วฝึกเรียนร้องเพลงจากทางค่าย ก่อนที่จะเซ็นต์สัญญากับอาร์เอส โปรโมชั่นในปี พ.ศ. 2542 เริ่มต้นผลงานจากการถ่ายแบบ ตามหน้าปกนิตยสารต่างๆ มีผลงานการแสดงมิวสิกวีดีโอเพลง "เธอรักฉันรู้"กับศิลปิน โมเม นภัสสร บุรณศิริ มีผลงานโฆษณาชิ้นแรก ขนมข้าวโพดอบกรอบ "ตราคอนเน่" และมีผลงานแสดงภาพยนตร์ "๙ พระคุ้มครอง" มาก่อนหน้านั้นแล้ว แล้วเปิดตัวในฐานะหนึ่งในสมาชิกวง "ดีทูบี (D2B)" ในปี พ.ศ. 2544 ร่วมกับ "อภิเชษฐ์ กิตติกรเจริญ" หรือ "บิ๊ก" และ "วรเวช ดานุวงศ์" หรือ "แดน" ซึ่งประกวดร้องเพลงโครงการ "พานาโซนิค สตาร์ ชาเรนจ์" มาก่อนหน้านั้นแล้ว ในอัลบั้มชื่อ "D2B" เช่นเดียวกับชื่อวง ซึ่งประสบความสำเร็จอย่างมากและรวดเร็ว โดยดีทูบีได้รับรางวัลสูงสุดคือ รางวัลศิลปินกลุ่มยอดนิยม จาก "MTV Asia Award 2003" ซึ่งจัดขึ้นที่ประเทศสิงคโปร์ จากชื่อเสียงและความสำเร็จเหล่านี้ ทำให้สมาชิกวงดีทูบีทั้งสามคนต่างได้มีโอกาสทำงานบันเทิงด้านอื่นๆ ทั้งงานการแสดงละคร งานการแสดงภาพยนตร์ และงานโฆษณา ซึ่งประสบความสำเร็จอย่างมากแทบทั้งสิ้น
กระทั่งวันที่ 22 กรกฎาคม พ.ศ. 2546 บิ๊กประสบอุบัติเหตุทางรถยนต์จนกลายเป็นเจ้าชายนิทรา บีมได้อุปสมบทที่วัดสุภัททะบรรพต (วัดมาบจันทร์) จังหวัดระยอง ในวันที่ 21 กันยายน พ.ศ. 2546 เพื่อทดแทนพระคุณบิดามารดาและอุทิศส่วนกุศลให้บิ๊ก ได้รับฉายาว่า "พระกวี อภิปุณโณ" แปลว่า ผู้เพียบพร้อมบริบูรณ์ ภายหลังลาสิกขา บีมและแดนได้ร่วมกันทำ "D2B Neverending Album Tribute to Big D2B" และแสดงคอนเสิร์ตที่มีชื่อเดียวกันนี้ เพื่อมอบรายได้หลังหักค่าใช้จ่ายเป็นค่ารักษาพยาบาลแก่บิ๊ก ก่อนที่บีมจะเดินทางไปประเทศออสเตรเลียเพื่อศึกษาทางด้านภาษาอังกฤษเป็นเวลา 6 เดือน
ออกอัลบั้มดูโอ้และเดี่ยว.
ในปี พ.ศ. 2548 แดนและบีมกลับมามีผลงานร่วมกันอีกครั้งในฐานะนักร้องดูโอ "Dan-Beam" ในอัลบั้ม "The Album" ซึ่งได้รับกระแสตอบรับดีเหมือนเดิม ในช่วงนี้ทั้งคู่ต่างมีผลงานด้านการแสดงมากมายและเป็นพิธีกรรายการท่องเที่ยว "Dan-Beam The Series" หลังมีผลงานเพลงร่วมกันทั้งหมด 4 อัลบั้ม โดยอัลบั้มพิเศษ "DB2B" เป็นอัลบั้มส่งท้ายเพื่อมอบรายได้ให้แก่ครอบครัวของบิ๊ก แดนและบีมก็ได้ประกาศแยกวงในวันที่ 25 ตุลาคม พ.ศ. 2550
ต่อมาในปี พ.ศ. 2551 บีมมีผลงานเพลงอัลบั้มเดี่ยว "Beam" และได้รับการแต่งตั้งเป็นทูตของ WWF เป็นคนแรกของประเทศไทยโดยได้รับการแต่งตั้งติดต่อกันเป็นเวลาถึง 3 ปี ระหว่างได้รับตำแหน่งนี้ บีมได้ร่วมกิจกรรมเพื่ออนุรักษ์สิ่งแวดล้อมมากมาย เช่น Earth Hour เป็นต้น นอกจากนี้บีมยังได้รับเลือกจากสมาคมไทยแนะแนวการศึกษานานาชาติให้เป็นคนแรกที่ได้รับรางวัลโล่ห์พระราชทาน TIECA Bright Idol 2009 จากสมเด็จพระเทพรัตนราชสุดาฯ สยามบรมราชกุมารี ในปี พ.ศ. 2552 อีกด้วย
หลังจากหมดสัญญาค่ายอาร์เอส.
หลังจากหมดสัญญากับอาร์เอส โปรโมชั่นในปี พ.ศ. 2553 บีมห่างหายไปจากวงการเป็นเวลาเกือบ 2 ปี เพื่อดูแลกิจการบริษัทด้านธุรกิจนำเที่ยว Trip Buster ซึ่งบีมได้ก่อตั้งขึ้นก่อนหมดสัญญาไม่นาน โดยได้รับแรงบันดาลใจส่วนหนึ่งมาจากการได้เดินทางไปยังต่างประเทศเพื่อทำรายการ Dan-Beam The Series และต่อมา บริษัทได้ปิดตัวลงจากปัญหาภายในบริษัท ปัจจุบัน บีมเป็นหุ้นส่วนค่ายมวย Legend Thai Boxing ร่วมกับ เป้ วงเคลิ้ม และเพื่อนนอกวงการ บีมกลับมารับงานบันเทิงเต็มตัวอีกครั้งตั้งแต่ปลายปี พ.ศ. 2554 ด้วยผลงานภาพยนตร์เรื่อง "ส.ค.ส. สวีทตี้" และซีรีส์ "บำบัดรักบำรุงสุข (Love Therapy)" ในฐานะศิลปินอิสระ ทำให้ปัจจุบัน บีมมีผลงานบันเทิงร่วมกับหลากหลายสังกัด
อย่างไรก็ตาม บีมและแดนยังคงมีผลงานร่วมกันอยู่เสมอ โดยเฉพาะผลงานในนามดีทูบี อาธิเช่น คอนเสิร์ต "คิดถึง D2B Live Concert 2014" และ "มหัศจรรย์ ... ความคิดถึง D2B Encore Concert 2015"
เมื่อวันเกิดปีที่ 35 บีมได้ขอแฟนสาว ออย อฏิพรณ์ จิตต์ธรรมวงศ์ แต่งงาน ในปี พ.ศ. 2558 แล้วมีบุตรแฝดชาย ด้วยกัน 2 คน และบุตรแฝดสาว 2 คน บีมมีธุรกิจส่วนตัว พ.ศ. 2553 - พ.ศ. 2556 บริษัทด้านธุรกิจนำเที่ยว Trip Buster (เลิกกิจการ) พ.ศ. 2557 - ปัจจุบัน เป็นหุ้นส่วนค่ายมวย Legend Thai Boxing ร่วมกับ เป้ วงเคลิ้ม และเพื่อนนอกวงการ
ผลงานเพลงที่ผ่านมา ในนามศิลปินกลุ่ม และเดี่ยว ตั้งแต่ปี พ.ศ. 2544 - ปัจจุบัน มีดังต่อไปนี้
D2B (ดีทูบี).
" (อัลบั้ม D2B The Neverending Album Tribute To BIG D2B จัดทำขึ้นเพื่อมอบรายได้หลังหักค่าใช้จ่ายเป็นค่ารักษาพยาบาลแก่บิ๊ก และครั้งแรกที่แดนและบีมได้มีส่วนร่วมในการแต่งคำร้องและทำนอง โดยเพลง "นายเจ็บ ฉันเจ็บ" แต่งคำร้องและทำนองโดยแดน และเพลง "ฉันจะจับมือเธอเอาไว้" แต่งทำนองโดยแดนและคำร้องโดยบีม) "
คอนเสิร์ตที่ได้เข้าร่วม ทั้งในฐานะศิลปินกลุ่มและเดี่ยว ตั้งแต่ปี พ.ศ. 2544 - ปัจจุบัน มีดังต่อไปนี้
ผลงานการแสดงภาพยนตร์และละคร ตั้งแต่ปี พ.ศ. 2544 - ปัจจุบัน มีดังต่อไปนี้
ทองปาน
ทองปาน เป็นภาพยนตร์ไทยกึ่งสารคดี ที่สร้างขึ้นในปี พ.ศ. 2519 เรื่องราวเกี่ยวกับชาวนาอีสานที่ได้รับผลกระทบจากโครงการก่อสร้างเขื่อนผามอง เพื่อการพัฒนาลุ่มแม่น้ำโขงตอนกลาง โครงการนี้เป็นโครงการของสหรัฐอเมริกาโดยได้รับการสนับสนุนจากธนาคารโลก เป็นเขื่อนผลิตไฟฟ้าพลังน้ำที่ใหญ่ที่สุดในโลก ซึ่งเมื่อสร้างเสร็จแล้วจะทำให้พื้นที่ส่วนใหญ่ของจังหวัดเลย หนองคาย หลวงพระบาง และเวียงจันทน์ จมอยู่ใต้น้ำ
ฉายครั้งแรกในเทศกาลภาพยนตร์ลอนดอน (London Film Festival) และได้รับรางวัลเกียรติยศ Outstanding Film of Southeast Asia เข้ามาฉายในประเทศไทยครั้งแรกช่วงปลายปี พ.ศ. 2520 ที่สถาบันเกอเธ่ บ้านพระอาทิตย์ และที่สยามสมาคม
จากเรื่องจริงที่เกิดขึ้นในปี พ.ศ. 2518 ของทองปาน ชาวนาคนชายขอบผู้เคยต้องย้ายที่ทำกินมาแล้วถึง 2 ครั้ง เนื่องจากการสร้างเขื่อน ทองปานกำลังเดินทางไปซื้อยารักษาวัณโรคให้ภรรยา และถูกเชิญชวนให้มาร่วมการสัมมนาเรื่องผลกระทบจากการสร้างเขื่อนผามอง กั้นแม่น้ำโขง ชายแดนไทย-ลาว ซึ่งมีนักวิชาการ ตัวแทนจากภาครัฐ อาจารย์มหาวิทยาลัย นักศึกษา นักข่าว และชาวบ้านที่ได้รับผลกระทบ เข้าร่วม ระหว่างการสัมมนา ทองปานทำกระเป๋าสตางค์ที่มีเงินอยู่เพียง 20 บาทหาย และไม่ได้ไปซื้อยา และพบว่าภรรยาตายเสียก่อนที่เขาจะกลับไปถึงบ้าน
คณะผู้สร้างได้นำเรื่องของทองปานมาดัดแปลง ให้ทองปานเป็นอดีตชาวนาที่อาศัยอยู่ใต้เขื่อน ต้องเปลี่ยนอาชีพมาเป็นกรรมกร เพราะทางการไม่ยอมปล่อยน้ำเหนือเขื่อน เขาได้รับการชักชวนจากนักศึกษามาร่วมสัมมนา บอกเล่าผลกระทบจากเขื่อน ภาพยนตร์นำเสนอภาพการสัมมนา สลับกับภาพชีวิตประจำวันของทองปาน เป็นการเสียดสี และวิพากษ์วิจารณ์นโยบายการพัฒนาชนบทของรัฐบาล ช่วงหลังเหตุการณ์ 14 ตุลา
ถ่ายทำที่ อำเภอบัวใหญ่ จังหวัดนครราชสีมา และ ที่มหาวิทยาลัยธรรมศาสตร์ ในระหว่างการตัดต่อหลังถ่ายทำเสร็จไม่นานเกิดเหตุการณ์ 6 ตุลา บรรดาทีมงานและนักแสดงตกเป็นผู้ต้องหากระทำการเป็น คอมมิวนิสต์ หลบหนีเข้าป่า ไพจง ไหลสกุล ผู้สร้าง เขียนบทและกำกับ ต้องหนีไปต่างประเทศพร้อมกับฟิล์มหนังต้องห้าม ไม่มีโอกาสฉายในเมืองไทยรอบปกติ อีกทั้งเพลงประกอบเรื่อง ชื่อ คนกับควาย ของ สุรชัย จันทิมาธร ก็กลายเป็นเพลงต้องห้ามด้วย
นักแสดงนำผู้รับบท ทองปาน โพนทอง ชีวิตจริงเป็นนักมวยชื่อ องอาจ มณีวรรณ ต่อมาได้แสดงภาพยนตร์เรื่อง ลูกอีสาน (2525) ของวิจิตร คุณาวุฒิ รับบทเป็น พ่อสุด
ได้รับรางวัล Award of Merit จาก Asian American International Film Festival ที่นิวยอร์ก และจัดฉายในเทศกาลภาพยนตร์ที่ วอชิงตันดีซี ลอนดอน เอดินเบิร์ก และฮ่องกง
นักศึกษาคนหนึ่งเดินทางเข้ามาที่อำเภอเชียงคาน เมืองเล็กๆ ในจังหวัดเลย ติดชายแดนไทย-ลาว ซึ่งกำลังจะมีการสร้างเขื่อนผามอง เขื่อนยักษ์กั้นแม่น้ำโขง เขากำลังจะไปอำเภอปากชม เพื่อตามหาชาวบ้านผู้ได้รับผลกระทบจากเขื่อน และได้พบกับคนถีบสามล้อรับจ้าง ชื่อ ทองปาน
ทองปาน เคยมีที่นาอยู่ที่กาฬสินธุ์ เมื่อมีการสร้างเขื่อนลำปาวกั้นลำน้ำปาว ที่นาของเขาไม่ได้ถูกเวนคืนเหมือนเพื่อนบ้าน แต่ตั้งอยู่ใต้เขื่อน นาของเขาล่ม เพราะขาดน้ำในหน้าแล้ง และน้ำท่วมในหน้าฝน ทางการให้เหตุผลว่าเขื่อนสร้างมาราคาแพงมาก ต้องรักษาไว้ให้ดี โดยคงระดับน้ำให้เหมาะสม ซึ่งทองปานก็ยอมรับผลกระทบแต่โดยดี
ในที่สุดทองปานก็พาลูกเมีย ย้ายไปรับจ้างในโรงเลื่อยฝั่งลาว ตามเพื่อนบ้านที่อพยพไปก่อนหน้า แต่ไม่นานก็ต้องเลิกหลังเกิดรัฐประหาร รัฐบาลใหม่ของลาวสั่งห้ามการตัดไม้ และส่งทหารเข้ามาเผาทำลายไม้เถื่อน ทองปานหันไปเป็นกรรมกรสร้างสนามบินที่โคราช หันมารับจ้างเลี้ยงไก่ เปลี่ยนไปเป็นนักมวย และมาถีบรถรับจ้างในตัวอำเภอเชียงคานในที่สุด
ในการสัมมนาที่จัดขึ้น ผู้ร่วมสัมมนาประกอบด้วยนักวิชาการ ตัวแทนจากธนาคารโลก แพทย์ นักอนุรักษ์ฝ่ายต่อต้านเขื่อน นายอำเภอเจ้าของท้องที่ ต่างอภิปรายข้อดีข้อเสียของเขื่อนอย่างกว้างขวาง มีการวิพากษ์ถึงการสร้างเขื่อนครั้งก่อนหน้า ว่าสร้างขึ้นโดยการตัดสินใจของเจ้าหน้าที่จากส่วนกลาง โดยไม่ได้มีการศึกษาผลกระทบ หรือถามความเห็นจากประชาชนในพื้นที่เลย ครั้งนี้เป็นครั้งแรกที่มีการอภิปราย โดยมีชาวบ้านที่ได้รับผลกระทบเข้าร่วมด้วย
เมื่อคราวที่ทองปานจะต้องพูด ปรากฏว่าทองปานหายไปไหนไม่มีใครทราบ หลังการสัมมนานักศึกษาคนเดิมแวะไปตามหาทองปานที่บ้าน พบว่าทองปานเป็นห่วงเมียที่เป็นวัณโรค จึงหลบกลับมาก่อนและพบว่าเมียตายเสียแล้ว จากนั้นมา ไม่มีใครเคยพบเห็นทองปานอีกเลย
อ.ด่านมะขามเตี้ย
อ.ศรีมโหสถ
อ.นาดี
อิเล็กโทรเนกาติวิตีของธาตุ (หน้าข้อมูล)
อิเล็กโทรเนกาทิวิทีของธาตุ (หน้าข้อมูล)
อิเล็กโตรเนกาติวิตีของธาตุ (หน้าข้อมูล)
เรือของกาลิเลโอ
เรือของกาลิเลโอ  เป็นการทดลองทางฟิสิกส์ซึ่งเสนอโดย กาลิเลโอ (Galileo), นักฟิสิกส์ นักดาราศาสตร์และนักปรัชญาผู้มีชื่อเสียงในคริสต์ศตวรรษที่ 16 และ 17 โดยการทดลองดังกล่าวถูกตั้งขึ้นเพื่อลบล้างข้อขัดแย้งแนวคิดเกี่ยวกับโลกหมุน
หนังสือ Dialogue Concerning the Two Chief World Systems ของกาลิเลโอพิจารณาข้อโต้แย้งทั้งหมดซึ่งต่อต้านแนวคิดที่ว่าโลกเคลื่อนที่ ข้อโต้แย้งหนึ่งกล่าวว่า หากโลกหมุนรอบแกนของมัน พวกเราจะเคลื่อนไปทางตะวันออกด้วยความเร็วนับร้อยไมล์ต่อชั่วโมง ดังนั้น ลูกบอลที่ตกลงมาจากหอคอยลงมาตรง ๆ นั้นจะเคลื่อนไปตกทางตะวันตกของหอคอย ทั้งนี้หอคอยได้เลื่อนไปทางตะวันออกด้วย ด้วยวิธีการเดียวกัน ข้อโต้แย้งได้ไปถึงว่า ลูกปืนใหญ่ที่ยิงไปทางตะวันออกจะตกใกล้กว่าลูกปืนใหญ่ที่ยิงไปทางทิศตะวันตก ทั้งนี้ตัวปืนใหญ่จะเคลื่อนที่ไปทางตะวันออกจนไปทันลูกปืนด้วยส่วนหนึ่ง
ตัวแทนในเรื่องของกาลิเลโอชื่อ Salviati ได้ตอบสนองข้อโต้แย้งดังกล่าวด้วยการสาธิตหลักดั้งเดิมของสัมพัทธภาพตามหลักการนี้ เมื่อกำหนดโดยนักฟิสิกส์ในเวลาต่อมา มันจะไม่มีการสังเกตภายในใด ๆ (โดยปราศจากการมองออกนอกหน้าต่าง เป็นต้น) ที่ทำให้ใครสักคนสามารถแยกได้ว่าระบบกำลังเคลื่อนที่เป็นเส้นตรงด้วยอัตราเร็วคงที่หรือระบบอยู่กับที่ ดังนั้นระบบสองระบบใด ๆ ที่เคลื่อนที่โดยปราศจาก ความเร่ง นั้นเทียบเท่ากัน และการเคลื่อนที่โดยไม่มีความเร่งเป็นปริมาณสัมพัทธ์ อย่างไรก็ตาม ปัญหาในการใช้หลักการนี้กับแสงทำให้ ไอน์สไตน์ คิดค้น ทฤษฎีสัมพัทธภาพพิเศษ ขึ้น
การทดลองของ Salviati เป็นไปดังนี้
Shut yourself up with some friend in the main cabin below decks on some large ship, and have with you there some flies, butterflies, and other small flying animals. Have a large bowl of water with some fish in it; hang up a bottle that empties drop by drop into a wide vessel beneath it. With the ship standing still, observe carefully how the little animals fly with equal speed to all sides of the cabin. The fish swim indifferently in all directions; the drops fall into the vessel beneath; and, in throwing something to your friend, you need throw it no more strongly in one direction than another, the distances being equal; jumping with your feet together, you pass equal spaces in every direction. When you have observed all these things carefully (though doubtless when the ship is standing still everything must happen in this way), have the ship proceed with any speed you like, so long as the motion is uniform and not fluctuating this way and that. You will discover not the least change in all the effects named, nor could you tell from any of them whether the ship was moving or standing still. In jumping, you will pass on the floor the same spaces as before, nor will you make larger jumps toward the stern than toward the prow even though the ship is moving quite rapidly, despite the fact that during the time that you are in the air the floor under you will be going in a direction opposite to your jump. In throwing something to your companion, you will need no more force to get it to him whether he is in the direction of the bow or the stern, with yourself situated opposite. The droplets will fall as before into the vessel beneath without dropping toward the stern, although while the drops are in the air the ship runs many spans. The fish in their water will swim toward the front of their bowl with no more effort than toward the back, and will go with equal ease to bait placed anywhere around the edges of the bowl. Finally the butterflies and flies will continue their flights indifferently toward every side, nor will it ever happen that they are concentrated toward the stern, as if tired out from keeping up with the course of the ship, from which they will have been separated during long intervals by keeping themselves in the air. And if smoke is made by burning some incense, it will be seen going up in the form of a little cloud, remaining still and moving no more toward one side than the other. The cause of all these correspondences of effects is the fact that the ship's motion is common to all the things contained in it, and to the air also. That is why I said you should be below decks; for if this took place above in the open air, which would not follow the course of the ship, more or less noticeable differences would be seen in some of the effects noted.&lt;br&gt;
ถ่ายภาพ
ซามูไรดีปเปอร์เคียว
ชื่อทางวิทยาศาสตร์
ยุกิอนนะ
Yukionna
Yuki-onna
เจ้าหญิงหิมะ
นางพญาหิมะ
ยูกิอนนะ
หนองปรือ เป็นอำเภอหนึ่งในจังหวัดกาญจนบุรี
อำเภอหนองปรือมีอาณาเขตติดต่อกับอำเภอข้างเคียง ดังนี้
ท้องที่อำเภอหนองปรือแต่เดิมนั้นเป็นเพียงหมู่บ้านหนองปรือ ขึ้นอยู่กับตำบลหนองรี อำเภอบ่อพลอย ต่อมาทางการจึงยกฐานะให้เป็นตำบลหนองปรือ และแยกตำบลออกมาอีก 1 ตำบล (ตำบลหนองปลาไหล) ซึ่งต่อมาในวันที่ 1 เมษายน พ.ศ. 2535 ได้มีการก่อตั้ง กิ่งอำเภอหนองปรือ ขึ้นตามประกาศกระทรวงมหาดไทยลงวันที่ 22 เมษายน พ.ศ. 2535 และเมื่อถึงวันที่ 11 ตุลาคม พ.ศ. 2540 จึงได้ถูกยกฐานะให้เป็น อำเภอหนองปรือ อย่างสมบูรณ์
อำเภอหนองปรือแบ่งเขตการปกครองย่อยออกเป็น 3 ตำบล 43 หมู่บ้าน ได้แก่
ท้องที่อำเภอหนองปรือประกอบด้วยองค์กรปกครองส่วนท้องถิ่น 4 แห่ง ได้แก่
สาวปากฉีก
สาวปากฉีก  เป็นหญิงสาวในปกรณัมญี่ปุ่นซึ่งถูกสามีผู้หึงหวงทำร้ายจนเสียอวัยวะ และต่อมากลายเป็นผีร้าย (onryō) เรื่องสาวปากฉีกนั้นเริ่มโจษจันกันในปี 2522 จนแพร่ไปทั่วประเทศในเวลาอันเร็วและยังให้เกิดความตื่นตระหนกในหลายหัวเมือง ถึงขนาดที่มีรายงานข่าวว่าโรงเรียนต้องจัดครูคุ้มกันนักเรียนจนถึงบ้านโดยสวัสดิภาพ และเจ้าพนักงานตำรวจต้องเพิ่มเวรยาม
เรื่องสาวปากฉีกนั้นปรากฏในสมัยเฮอัง ความว่า หญิงคนหนึ่งเป็นภารยาหรืออนุภริยาซามูไรนายหนึ่ง แต่ไม่ซื่อตรงต่อสามี สามีพบเข้าก็โกรธ เอาดาบสับปากนางจนถึงใบหู แล้วว่า "ดูเถิดคนเขาจะเห็นว่ามึงงดงามอยู่อีกหรือไม่" หญิงนั้นก็ตาย แต่เพราะใจพยาบาทสามี จึงไม่ไปผุดไปเกิด กลับกลายเป็นผีร้ายมาแก้แค้นสามีและหลอกหลอนผู้คนอยู่ทั่วไป
ตำนานปัจจุบัน.
ตำนานสาวปากฉีกกลับมาเป็นที่ร่ำลือกันอีกครั้งในต้นพุทธทศวรรษที่ 2500 ว่ากันว่า เด็กบางคนเมื่อเดินอยู่ลำพังในยามวิกาลอาจพบหญิงสาวคนหนึ่งสวมหน้ากากอนามัย ซึ่งเป็นธรรมเนียมปฏิบัติกันอยู่ในประเทศญี่ปุ่นเพื่อป้องกันมิให้คนอื่นติดโรคของตัวไปด้วยเป็นต้น ครั้นแล้ว หญิงนั้นจะหยุดเดินและถามเด็กว่า "ฉันสวยไหม" ถ้าเด็กบอกปัด หญิงนั้นจะล้วงกรรไกรออกมาตัดปากเด็กจนถึงแก่ความตาย ถ้าเด็กตอบรับ หญิงนั้นจะปลดหน้ากากอนามัยออก และยิ้มให้เด็กชมดู เผยให้เห็นปากที่ถูกแหวะจนถึงใบหูมีโลหิตท่วม ซึ่งเรียก "รอยยิ้มแบบแกล็สโกว" (Glasgow smile) แล้วถามเด็กนั้นอีกว่า "แล้วตอนนี้ฉันสวยไหม" ถ้าเด็กว่าไม่ หญิงนั้นจะล้วงกรรโกรมาตัดกายเด็กเป็นสองท่อน ถ้าว่าใช่ หญิงนั้นจะมอบความสวยงามให้แก่เด็กนั้นบ้างโดยเอากรรไกรตัดปากเด็กจนถึงใบหูเสีย เด็กไม่อาจวิ่งหนีหญิงคนนั้นพ้นได้ เพราะหญิงสาวจะปรากฏต่อเด็กอีกจนกว่าจะได้ประทุษร้ายเด็กนั้น